Sniglar , bifhjólasamtök lýðveldisins , og Orka náttúrunnar ( ON ) munu í tilefni 35 ára afmælis Snigla efna til hringferðar um Ísland á rafmagnsbifhjólum . Ferðin verður farin dagana 8. – 15. ágúst á rafmagnsbifhjólum frá Electric Motorcycles og Energica . ON styður veglega við verkefnið í þeim tilgangi að stuðla að orkuskiptum í samgöngum en rafmagnsbifhjól henta vel þeim markmiðum . Þá koma til landsins með Norrænu fulltrúar Electric Motorcycles og Energica með sex rafmagnsbifhjól . Fylgdarbíll í ferðinni er Tesla Model X. Energica framleiðir rafmagnsbifhjól sem eru á meðal öflugustu ökutækja heims , en notast þó ekki við koldíoxíðlosandi eldsneyti . Þar munu Steinmar formaður Snigla , Marchel , Kristján Gíslason og fulltrúi frá ON fjalla um ýmsar hliðar orkuskipta í samgöngum . Föruneyti hringsinsFyrir hönd Snigla fer formaður samtakanna , Steinmar Gunnarsson , fyrir hringreiðinni en með honum í för verða Marchel og Ingrid Bulthuis fyrir hönd Electric Motorcycles og Energica en jafnframt mun hinn þaulreyndi Kristján Gíslason hringfari slást með í för . Hann lauk fyrir ekki svo löngu hringferð um jörðina á mótorhjóli . Tímaáætlun hringferðarinnar Stoppað verður á eftirfarandi stöðum : 8. ágúst á Seyðisfirði frá 8:30 til 10:00 þegar Norræna kemur til landsins . Alcoa - Fjarðaál á Reyðarfirði þar sem hjólin verða hlaðin kl. 11:00 í boði Alcoa og mótorhjólaklúbbsins ( MC ) Drekar . Á Akureyri er það mótorhjólaklúbburinn Tían sem tekur á móti hópnum . 11. ágúst verður hópurinn í Borgarnesi en fylgjast verður með tímasetningu þar sem óljóst er hvenær hópurinn kemur þangað þar sem þetta er lengsti leggurinn . 12. ágúst verður svo málþingið í höfuðstöðvum ON kl. 17:00 en síðar um kvöldið , á bilinu 20:00 - 21:00 , verða rafmagnsbifhjólin á Selfossi þar sem mótorhjólaklúbburinn Postular munu taka á móti þeim . Energica Motor Company S.p.A er ítalskur rafmagnsbifhjólaframleiðandi í Modena á Ítalíu , þar sem hjarta ítalskrar bíla - og mótorhjólaframleiðslu er . Energica eru þróuð og hönnuð af færustu verkfræðingum og tæknifólki úr Formúlu 1 . Energica Evo rafmagnsbifhjólið er sem dæmi búið 145 hestafla rafmótor sem skilar 200 NM og hraðar hjólinu í 100 km/klst á 3 sekúndum og í allt að 240 km/klst en fá ökutæki eru líkleg til að ráða við götuskráð Energica Evo í kvartmílu . Hjólin eru eftirfarandi : 1 ) Johammer J 1.150 2 ) Energica Eva EsseEsse 9 3 ) Energica Eva 4 ) Energica Eva 5 ) Energica Eva 6 ) Energica Ego 7 ) Krossari fyrir yngri kynslóðina 8 ) Keppnishjól , óskráð sem má ekki aka , ekki einu sinni á braut . Áhugaverðir punktar vegna hringferðarinnar : Meginmarkmið hringferðarinnar er að auka vitund almennings um möguleikann á orkuskiptum í samgöngum , um land allt . Þetta er fyrsta skipulagða hringferðin með rafmagnsbifhjól til sýningar . Stjórnvöld hafa ekki veitt samskonar ívilnanir fyrir rafmagnsbifhjól og veittar eru fyrir bifreiðar en það þarf að laga það enda þessi ökutæki afar hentug m.t.t. orkuskipta í samgöngum . Það er mun umhverfisvænna að aka um einn á rafmagnsbifhjóli en á bíl . Tesla Model X rafbíllinn dregur vagn með fjórum rafmagnsbifhjólum og búnaði en það er jafnframt í fyrsta skiptið sem rafbíll með tengivagn ekur hringinn í skipulögðum rafmagnshringakstri . Með í för eru drónar sem Björgvin Hrafn stýrir sem mynda hluta ferðarinnar , að sjálfsögðu líka rafknúnir . ON hefur komið upp hlöðum með hraðhleðslum hringinn í kringum landið og í dag er hægt að fara hringinn í kringum landið á rafbíl , eða rafmagnsbifhjóli . ON stendur nú fyrir átaki þar sem hleðslubúnaður er endurnýjaður .